《蓬莱阁春望》
清代·谢照

蓬莱高阁蓬莱山，蓬莱客欲凌烟寰。春风有力为送上，直到缥缈虚无间。

三月韶光舒锦绣，凭高一望开心颜。争流萦绕万云壑，竞秀罗列千烟鬟。

重青浓碧不烟鬟。重青浓碧不可画，照以丽日红紫殷。

重瀛指点路不远，云气一道光斓斑。我欲因之度弱水，直叩故山白玉关。

列仙旧侣重相见，手采琪花瑶草还。种向阁前并阁后，好与万家春树相回环。

作者简介：谢照，字裕庵，浙江山阴人。嘉庆甲子举人，官陵川知县。有《蕉影斋诗》。